**Θέμα:**

**Έγκριση συμμετοχής του Δήμου Μοσχάτου-Ταύρου στο Δίκτυο Πόλεων** «**ΔΙΚΤΥΟ ΠΟΛΕΩΝ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΚΑΙ ΚΥΚΛΙΚΗ ΟΙΚΟΝΟΜΙΑ**» **με διακριτικό τίτλο «ΒΙΩΣΙΜΗ ΠΟΛΗ», Έγκριση Καταστατικού, διακήρυξης, ορισμός εκπροσώπων.**

**Εισήγηση:**

Η Ευρωπαϊκή Ένωση προσφέρει αρκετές χρηματοδοτικές δυνατότητες, μέσα από προγράμματα που συντονίζονται σε κεντρικό επίπεδο και απευθύνονται στο σύνολο της Ευρωπαϊκής περιφέρειας. Ωστόσο, η οργάνωση και υποβολή προτάσεων δε μπορεί να γίνει από μεμονωμένους φορείς. Είναι απαραίτητο να διαμορφώνονται από ομάδες φορέων που επιπλέον, στις περισσότερες περιπτώσεις, πρέπει να προέρχονται και από περισσότερα του ενός κράτη. Με αυτόν τον σκοπό προκειμένου δηλαδή οι Δήμοι να εντοπίζουν και να αξιοποιούν χρηματοδοτικά εργαλεία και να υποβάλλουν και προωθούν από κοινού προτάσεις έχει ιδρυθεί και λειτουργεί αστική μη κερδοσκοπική εταιρεία «**ΔΙΚΤΥΟ ΠΟΛΕΩΝ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΚΑΙ ΚΥΚΛΙΚΗ ΟΙΚΟΝΟΜΙΑ**» **με διακριτικό τίτλο «ΒΙΩΣΙΜΗ ΠΟΛΗ»** στην οποία προτείνεται ο Δήμος μας να συμμετάσχει.

Βασικός σκοπός του δικτύου είναι ο σχεδιασμός και η ανάληψη δράσης για τη δημιουργία δικτύου συνεργασίας μεταξύ των μελών του, ώστε να συγκροτούν ομάδες και να υποβάλλουν και να υλοποιούν προτάσεις έργων για χρηματοδότηση από Ευρωπαϊκά προγράμματα, όσον αφορά τους τομείς **της** **Βιώσιμης Ανάπτυξης, της Αειφορίας, της προστασίας του Περιβάλλοντος, της Κυκλικής Οικονομίας και της Οικοκαινοτομίας**. Ειδικότερα το Δίκτυο επιδιώκει την πραγματοποίηση των σκοπών του, μέσω της επιστημονικής και τεχνικής έρευνας και τεχνικής υποστήριξης των Δήμων, για την ανάπτυξη και εφαρμογή καινοτόμων προγραμμάτων και πολιτικών.

Το «**ΔΙΚΤΥΟ ΠΟΛΕΩΝ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΚΑΙ ΚΥΚΛΙΚΗ ΟΙΚΟΝΟΜΙΑ**» **με διακριτικό τίτλο «ΒΙΩΣΙΜΗ ΠΟΛΗ»** απαριθμεί σήμερα 77 μέλη εκ των οποίων 73 Δήμοι, το Εθνικό Μετσόβιο Πολυτεχνείο, ο ΦΟΣΔΑ Πελοποννήσου, το Μανιατάκειο Ίδρυμα και το Ινστιτούτο Περιβάλλοντος και Αειφόρου Ανάπτυξης της Κύπρου.

Προτείνεται:

* Η έγκριση συμμετοχής του Δήμου Μοσχάτου-Ταύρου στο Δίκτυο Πόλεων «ΒΙΩΣΙΜΗ ΠΟΛΗ» , το οποίο ιδρύθηκε και λειτουργεί με την μορφή αστικής, μη κερδοσκοπικής εταιρείας.
* Η έγκριση της διακήρυξης της 10ης Μαρτίου 2017, η οποία επισυνάπτεται
* Η έγκριση του καταστατικού του δικτύου, το οποίο επισυνάπτεται
* Να οριστεί ως εκπρόσωπος του Δήμου στη Γενική Συνέλευση του Δικτύου ο Δήμαρχος Ανδρέας Ευθυμίου, με αναπληρωτή τον κ. Γεώργιο Κοψιαύτη.
* Να εγκριθεί η καταβολή ποσού ύψους 2.000€ ως ετήσια εισφορά στο Δίκτυο, το οποίο θα προβλεφθεί με αναμόρφωση στον προϋπολογισμό του 2023 και εφεξής
* Να εξουσιοδοτηθεί ο Δήμαρχος για όλες τις περαιτέρω ενέργειες.

**Απόφαση:**

Το Δημοτικό Συμβούλιο, μετά από διαλογική συζήτηση αφού έλαβε υπόψη την εισήγηση αποφασίζει :

* Εγκρίνει τη συμμετοχή του Δήμου Μοσχάτου-Ταύρου στο Δίκτυο Πόλεων «ΒΙΩΣΙΜΗ ΠΟΛΗ» το οποίο ιδρύθηκε και λειτουργεί με την μορφή αστικής, μη κερδοσκοπικής εταιρείας.
* Εγκρίνει τη διακήρυξη της 10ης Μαρτίου 2017
* Εγκρίνει το καταστατικό του δικτύου
* Ορίζει ως εκπρόσωπο του Δήμου στη Γενική Συνέλευση του Δικτύου το Δήμαρχο Ανδρέα Ευθυμίου, με αναπληρωτή τον κ. Γεώργιο Κοψιαύτη.
* Εγκρίνει την καταβολή ποσού ύψους 2.000€ ως ετήσια εισφορά στο Δίκτυο, το οποίο θα προβλεφθεί με αναμόρφωση στον προϋπολογισμό του 2023 και εφεξής
* Εξουσιοδοτεί το Δήμαρχο για όλες τις περαιτέρω ενέργειες.

Ο Δήμαρχος

Ανδρέας Γ. Ευθυμίου